13/08/2018 | Administración LocalMunicipal
A Pobra do Caramiñal
Acordo regulador do prezo publico pola realización de actividades de turismo mariñeiro

EDICTO Unha vez aprobada polo Pleno da corporación, na sesión realizada no día 26 de xullo de 2018, a regulación dos prezos públicos pola realización de actividades de turismo mariñeiro, procédese á súa publicación, de acordo co previsto no artigo 45.1 da Lei 39/2015, do 1 de outubro, do procedemento administrativo común das administracións públicas e no artigo 70.2 da Lei 7/1985, do 2 de abril, reguladora das bases do réxime local. O que se fai público para xeral coñecemento, advertíndose de que o dito acordo pon fin á vía administrativa, polo cal se poderá interpor contra el, con carácter previo e potestativo, un recurso de reposición, ante o propio Pleno, no prazo dun mes contado a partir do día seguinte ó da publicación deste anuncio no BOLETÍN OFICIAL DA PROVINCIA DA CORUÑA ou, alternativamente, un recurso contencioso-administrativo ante os Xulgados do Contencioso-Administrativo, no prazo de dous meses desde a devandita publicación. Todo iso en virtude do disposto nos artigos 52 da Lei 7/1985, do 2 de abril, reguladora das bases do réxime local; 123 e 124 da Lei 39/2015, do 1 de outubro, do procedemento administrativo común das administracións públicas, e nos artigos 8 e 46.1 da Lei 29/1998, do 13 de xullo, reguladora da xurisdición contencioso-administrativa. No caso de se interpor un recurso de reposición, non se poderá interpor un recurso contencioso-administrativo ata a resolución expresa daquel ou a súa desestimación presunta (artigo 123.2 da Lei 39/2015, do 1 de outubro). ACORDO REGULADOR DO PREZO PUBLICO POLA REALIZACIÓN DE ACTIVIDADES DE TURISMO MARIÑEIRO ARTIGO 1.–FUNDAMENTO E NATUREZA. De conformidade co previsto nos artigos 127 e 41 a 47 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, este concello estabelece o prezo público pola realización de actividades de turismo mariñeiro. ARTIGO 2.–CONCEPTO. O prezo público regulado neste acordo constitúe unha prestación patrimonial de carácter público que se satisfará polas persoas usuarias que voluntariamente soliciten a prestación dos servizos ou a realización de actividades definidas no artigo 1. ARTIGO 3.–OBRIGADAS Ó PAGAMENTO. Están obrigadas ó pagamento do prezo público as persoas físicas ou xurídicas que soliciten ou participen nas actividades enumeradas no artigo 1. ARTIGO 4.–CONTÍA.1. O prezo público esixirase de acordo co seguinte cadro de tarifas:  Actividade explicativa do marisqueo: – Tarifa xeral: 12 euros por participante (excluídos os nenos e nenas menores de 10 anos). – Tarifa grupo escolar: 6 euros por participante ARTIGO 5.–OBRIGA DE PAGAMENTO E PRAZOS DE PAGAMENTO.1. A obriga do pagamento xurdirá con carácter xeral cando se solicite a reserva de praza na actividade ou, de se-lo caso, se inicie a prestación dos servizos correspondentes. Non obstante, cando por causas non imputables ó demandante do servizo este non se prestase, procederase á devolución do importe efectivamente aboado.2.–O prezo público aboarase no momento de face-la reserva. En todo caso, non se iniciará a prestación deste se non se realizou o depósito previo. ARTIGO 6.–PROCEDEMENTO DE CONSTRINXIMENTO. As débedas por falta de pagamento dos prezos recollidos no artigo 4 esixíranse polo procedemento de constrinximento de acordo co disposto nos artigos 10.1 e 46.3 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais. DISPOSICIÓN DERRADEIRA O presente acordo entrará en vigor no día seguinte ó da publicación no Boletín Oficial da Provincia.” A Pobra do Caramiñal, 07 de agosto de 2018. O alcalde José Luís Piñeiro García